Tamara Heribanová

Život

Narodila sa moderátorke Alene Heribanovej a spisovateľovi Jozefovi Heribanovi. Má o päť rokov mladšiu sestru Barbaru. Je vydatá za fotografa Branislava Šimončíka s ktorým má dcéru Emíliu.
V deviatich rokoch začala navštevovať základnú UNESCO školu v rakúskom Kittsee, v štrnástich rokoch sa odsťahovala do Viedne, kde navštevovala gymnázium BORG3, zamerané na cudzie jazyky a výtvarné umenie. V roku 2002 vystavovala vo Viedni fotografie v expozícii s názvom „MY V CASE“. Spoluorganizovala vernisáž mladých umelcov, obrazy na tému „DA DA DADAISMUS ŽIJE“.  Fotografiu a maľbu kombinovala už v tom čase s textom a písanými apelmi, ktoré neskôr pretavila do fejtónov, recenzií a poviedok. Ako sedemnásťročná vyhrala v Rakúsku celoštátnu súťaž, ktorej cenu prevzala od Heinza Fischera. V 2003 jej poviedka na tému druhej svetovej vojny vyšla v knihe Jugendliche schreiben gegen das Vergessen.
Po maturite pracovala ako animátorka, v máji 2004 moderovala veľký televízny program v priamom prenose pre ORF s Miguelom Herz - Kestrankom, TRIDENTITY  pri príležitosti vstupu Slovenska a Česka do EU. Už počas štúdia žurnalistiky a literatúry na viedenskej univezite, začala publikovať v rakúskom časopise WIENERIN a v slovenskom týždenníku Slovenka. V holandskom Utrechte ukončila diplomom z literárnej vedy a germanistiky, v Bratislave promovala z marketingovej komunikácie. Osem rokov pracovala ako redaktorka mesačníka EMMA, na STV moderovala v tandeme s Gregorom Marešom Ranný magazín a neskôr lifestylovú reláciu Zmenáreň. Okrem písania rozhovorov a reportáži, bloguje. Od roku 2010 sa venuje literatúre. Napísala romány Predavačky bublín (2010), ''Bola to len láska'' (2012) ''Malá doba ľadová'' (2014) a knihy pre deti Misia Eva, prísne tajné (2012) a ''Misia Eva v Thajsku'' (2014).  
V roku 2012 sa autorka spolupodielala na knihách Příběhy ve znamení touhy (CZ: Mladá fronta, 2012) a v rámci projektu AVON proti domácemu násiliu na knihe V dobrém i zlém a ještě horším (CZ: Magenta, 2012). V 2015 vyšla detská kniha O Pejkovi a jeho nevšedných priateľoch (SLSP, 2015). 
Autorka je organizátorkou mnohých literárnych workshopov, besied na základných a stredných školách, gymnáziách a univerzitách (napr. od r. 2012 projekt Literatúra na cestách; od r. 2014 školské literárne kluby v spolupráci s PEN International Clifford Chance Foundation a Swedish International Development Cooperation Agency; 2015 Literárne soirée v Panta Rhei River Park) a porotkyňou národného edukačného projektu pre deti a mládež s názvom Mladí reportéri   a edukačného projektu Zápisník cestovateľa  – spoznaj svet, spoznáš seba, ako i celoslovenského projektu Vráťme knihy do škôl. V roku 2017 zasadla do porotcovského kresla v celoštátnej literárno-výtvarnej súťaži s protidrogovou tematikou Nebuď otrok drog.
Jej literárna tvorba bola preložená do nemčiny, angličtiny, srbštiny, holandštiny a čínštiny. V posledných rokoch sa autorka venuje aj vedeckej činnosti a popularizácii tradičných odevov.

Štúdium

Počas strednej školy navštevovala školy v talianskom Forli a anglickom Brightone. Po maturite na viedenskom gymnáziu BORG3, začala štúdium žurnalistiky a literatúry. V holandskom Utrechte ukončila štúdium literárnej vedy a germanistiky prácou o detskej tvorbe nemeckého spisovateľa Ericha Kästnera. V Bratislave o tri roky neskôr promovala z marketingovej komunikácie. Jej diplomová práca s názvom Testimoniálny marketing bola priekopnícka a na území Slovenka ojedinelá, vyhodnotená ako prvá tohoto druhu. Publikovaná bola univerzitou Komenského v roku 2010 v zborníku Reklama 10. 
Tamara je internou doktorandkou Ústavu svetovej literatúry Slovenskej akadémie vied, kde sa pod vedením prof. PhDr. Márie Bátorovej, DrSc. venuje tvorbe nemeckého spisovateľa Ericha Kästnera, ako i téme humoru, občianskej lyriky a kabaretu ako potenciálu odporu proti totalitnému režimu.

Publicistika

Počas celého štúdia na vysokej škole bola aktívna v oblasti publicistiky. Začínala v týždenníku Slovenka, od roku 2005 pracovala ako redaktorka v lifestylovom mesačníku EMMA, kde mala na starosti publicistickú časť. Jej rozhovory a články boli publikované aj v luxusnom štrvťročníku Diners Club magazine, v českej verzii magazínu ELLE a v literárnom dvojmesačníku pre mladú literatúru a umenie Dotyky, kde je od roku 2013 členkou redakčnej rady.

Literárna činnosť

Tamara Šimončíková Heribanová píše fejtóny, poviedky, glosy, ktoré jej vychádzajú doma i v zahraničí. V jej próze pre dospelých badať témy nenaplnenej lásky, dvojdomosti a novodobého nomádstva. V románoch spracováva spoločenské témy pričom sa stavia kriticky k morálnym deficitom dnešnej doby. 
V debutovom románe Predavačky bublín (2010) predstavuje svet médii, falošných skorumpovancov, šoubiznisového výkvetu, ale i novodobej alfa generácie. V knihe Bola to len láska (2013) literárne spracovala strach z intenzity citov a otázku vnútornej slobody. 
V úspešnej knihe pre deti Misia Eva, prísne tajné (2012) predstavila misiu plnú lásky, detský krehký svet, kde sila spočíva v správnych hodnotách a veľkosti srdca. K printovej verzií detskej knihy bola spustená aj unikátna elektronická interaktívna aplikácia, špecializovaná pre tablety. Kniha Misia Eva, prísne tajné získala v roku 2013 3. miesto v čitateľskej ankete Knižnej revue a získala prestížne ocenenie Najkrajšia kniha Slovenska za rok 2012 v kategórii literatúra pre deti a mládež.
V roku 2014 vyšlo Tamare Šimončíkovej Heribanovej vo vydavateľstve IKAR dobrodružné pokračovanie detského románu o školáčke Evke Šidlovej Misia Eva v Thajsku opäť s ilustráciami Petry Hilbert, ktoré získalo ocenenie Najkrajšia kniha Slovenska za rok 2014 v kategórii literatúra pre deti a mládež. 
V roku 2014 vo vydavateľstve IKAR vyšiel román Malá doba ľadová, ktorý mapuje neľahké osudy štyroch žien - matky, slovenskej emigrantky, ktorá sa po smrti manžela vracia z Nemecka späť na Slovensko a snaží sa nájsť stratený domov a jej troch dcér, ktoré poznali pri výchove len málo nehy, čo ich ovplyvnilo aj v dospelosti.
V roku 2012 Tamara Šimončíková Heribanová sa spolupodielala na knihách Príbehy v znamení túžby  (Kniha vyšla aj v Česku, Mladá fronta, 2012) a na knihe v rámci projektu AVON proti domácemu násiliu V dobrom aj v zlom a ešte v horšom  (Kniha vyšla takisto v Česku, Magenta, 2012). Tamara Heribanová je členkou Slovenského PEN Centra a ambasádorkou projektu Knihobežník . Jej tvorba bola preložená do angličtiny, nemčiny, holandštiny, srbštiny a čínštiny.

Občiansko - spoločenské aktivity

Tamara je mnoho rokov aktívna v mnohých projektoch, ktoré a zaoberajú spoločenskou zodpovednosťou. Od roku je 2015 jednou z tvárí módnej iniciatívy s názvom Fashion Revolution, ktorá aktívne podporuje myšlienky humánneho zaobchádzania s ľuďmi, ktorí sú pri práci v módnom priemysle častokrát vystavení neľudským podmienkam. Tamara sa stala v roku 2016 jednou z osobností, ktoré verejne podporili kampaň Vyber si, ktorú spustila Platforma mimovládnych rozvojových organizácií s cieľom zabezpečiť udržateľný rozvoj . Odevná kultúra a módny dizajn sú Tamare mimoriadne blízke odjakživa, niekoľko rokov zastupuje miesto porotkyne počas rôznych dizajnových súťaží a módnych podujatí ako napr. Fashion LIVE! - Slovak Fashion Initiative Week, kde opätovne zasadla do porotcovského kresla. Názor a skúsenosti Tamary v úlohe porotkyne využili však i projekty smerované na rôzne iné odvetvia napr. v roku 2017 bola porotkyňou literárno-umeleckej súťaže s protidrogovou tematikou Nebuď otrok drog. Od roku 2012, kedy sa podielala na knihe V dobrom aj zlom a ešte horšom, ktorá získala Zlaté ocenenie Sabre awards 2013 v kategórii spoločenská zodpovednosť, je Tamara verejne činná v mnohých aktivitách bojujúcich proti domácemu násiliu.
Tamara je vyše šesťnásť rokov zberateľkou pôvodných tradičných krojov, podieľa sa na osvete v tejto sfére, prednáša, na danú tému uverejňuje časopisecké články a časť svojej zbierky mala možnosť na jeseň 2017 v hlavnom meste predstaviť verejnosti. Výstava pôvodných krojov zo zbierky Tamary Šimončíkovej Heribanovej pod názvom Od kolísky v kráse vzbudila záujem širokej verejnosti a Tamarine aktivity sú považované za výrazne podporujúce záchranu krojov ako hmotného národného dedičstva.

Televízna kariéra

V televízii JOJ sa podieľala na Soňa Müller talkshow, pracovala ako kontaktérka. Začínala v regionálnej televízii TV BA, kde moderovala Metropolitný magazín. V TV Markíza počas Telerána prinášala novinky z knižného sveta, recenzie a zaujímavosti o spisovateľoch. V STV moderovala Ranný magazín po boku Gregora Mareša, od septembra 2010 je moderátorkou lifestylovej relácie ZMENÁREŇ. V roku 2009 sa objavila sa vo filme Juraja Krásnohorského X=X+1. Na javisku konferovala aj po boku Miguela Herz-Kestraneka, Reinharda Jesioneka a v roku 2011 hollywoodskej hviezdy Brada Penningtona v New Yorku.